Ματθίλδη του Κβέντλινμπουργκ

Η Ματθίλδη του Κέντλινμπεργκ (Mathilde, αρχές του 955 - 7/8 Φεβρουαρίου 999) ήταν η πρώτη πριγκίπισσα-ηγουμένη του Κέντλινμπεργκ, Μητροπολίτισσα και μία από τις πιο ισχυρές γυναίκες του 10ου αιώνα καθώς ήταν μία από τις τρεις dominae imperiales (κυρίαρχες αυτοκράτειρες) της Σαξονίας.Οι άλλες δύο ήταν η μητέρα της, η Αδελαΐδα της Ιταλίας, και η νύφη της, η Θεοφανώ του Βυζαντίου. Μαζί με τη Ματθίλδη αυτές οι γυναίκες αποτελούσαν τους τρεις πιο ισχυρούς ανθρώπους στη Σαξονία του 10ου αιώνα. (MacLean, 2017. Nash, 2017.) Ήταν η κόρη του Όθωνα Α΄ της Γερμανίας και της δεύτερης συζύγου του, Αδελαΐδας της Ιταλίας, και ξαδέρφη της συγγραφέα Ροσβίτα.

Λαμβάνοντας το πέπλο
Η γιαγιά της, Ματθίλδη του Ριγκενχάιμ, ίδρυσε τη Μονή Κέντλινμπεργκ το 936 και έγινε η πρώτη ηγουμένη της. Τον Απρίλιο του 966, σε μια μεγάλη τελετή που ζήτησε ο πατέρας της, η εντεκάχρονη Ματθίλδη και η ομώνυμη εκ πατρός γιαγιά της αναγνωρίστηκαν ηγουμένες από όλους τους επισκόπους και τους αρχιεπισκόπους της Αγίας Ρωμαϊκής Αυτοκρατορίας. Όπως οι περισσότερες ηγουμένισσες της εποχής κατείχε μεγάλη εξουσία καθώς μπορούσε να κόψει δικό της νόμισμα, διατηρούσε δικό της στρατό και συμμετείχε στα αυτοκρατορικά συμβούλια ενώ κατείχε τον τίτλο της Metropolitana, δηλαδή μητροπολίτισσα, που της έδινε εξουσία πάνω σε όλους τους επισκόπους, τίτλος που κανονικά δινόταν μόνο σε άντρες.

Αντιβασιλεία
Ένα χρόνο αφού έγινε μοναχή, η γιαγιά της πέθανε και η Ματθίλδη έμεινε το μοναδικό μέλος της Οθωνικής Δυναστείας στο βασίλειο, όταν ο πατέρας της και ο αδελφός της Όθων πήγαν στην Ιταλία. Έτσι, η αποστολή της ήταν να εκπροσωπεί τη δυναστεία της και να κυβερνά τη Σαξονία σε μια ιδιαίτερα δύσκολη κατάσταση.The New Cambridge Medieval History: C. 900-C. 1024. Cambridge University Press. 1999. ISBN 0-521-36447-7. Retrieved 2009-07-08. |first1= missing |last1= in Authors list (help)

Ως αντιβασίλισσα, η Ματθίλδη πραγματοποίησε μια σύνοδο στο Ντόρνμπερκ. Η σύνοδος είχε μεταρρυθμιστικό χαρακτήρα και αφορούσε την εκκλησία της Γερμανίας.

Το 985 έλαβε χώρα μια αυτοκρατορική Συνέλευση (Diet) στο αββαείο της, που ονομάστηκε Συνέλευση των Ισχυρών Γυναικών, διότι οργανώθηκε με πρωτοβουλία των ισχυρότερων γυναικών της εποχής και προήδρευαν οι αυτοκράτειρες Αδελαΐδα και Θεοφανώ καθώς και η ίδια η Ματθίλδη. Στη Συνέλευση ο Ερρίκος ο Εριστικός αμφισβήτησε το δικαίωμα του ανιψιού της Ματθίλδης να διαδεχθεί τον πατέρα του. Η Ματθίλδη κατάφερε να νικήσει επιτυχώς τους ισχυρισμούς του και εξασφάλισε την εκλογή του ανιψιού της ως αυτοκράτορα, επομένως «να κρατήσει συνεκτική την αυτοκρατορία».Jansen, Sharon L. (2002). The monstrous regiment of women: female rulers in early modern Europe. Palgrave Macmillan. ISBN 0-312-21341-7. Retrieved 2009-07-08. Το 985 η Ματθίλδη, η μητέρα της και η νύφη της, η βυζαντινή πριγκίπισσα Θεοφανώ, έγιναν συμβασίλισσες για τον νεαρό ανιψιό της Ματθίλδης, τον Όθωνα Γ΄Yorke, Barbara (2003). Nunneries and the Anglo-Saxon royal houses. Continuum International Publishing Group. ISBN 0-8264-6040-2. Retrieved 2009-07-11..

Ένας σύγχρονος χρονικογράφος περιέγραψε την αντιβασιλεία της ως "χωρίς γυναικεία επιπολαιότητα". Η Ματθίλδη επέτυχε να αποκαταστήσει την ειρήνη και την εξουσία οδηγώντας έναν στρατό εναντίον των βαρβάρων. Δεν χρησιμοποίησε για την επίτευξη των στόχων της τη στρατιωτική δύναμη, παρόλο που ήταν στη διάθεσή της.McNamara, Jo Ann (1996). Sisters in arms: Catholic nuns through two millennia. Harvard University Press. ISBN 0-674-80984-X. Retrieved 2009-07-08.

Θάνατος
Πέθανε το 999 και τη διαδέχθηκε η ανιψιά της, Αδελαΐδα.

Ο Widukind του Corvey, ένας ιστορικός χρονικογράφος από τη Σαξονία, αφιέρωσε τα γραπτά του, μεταξύ των οποίων είναι το σημαντικότερο έργο της Οθωνικής ιστοριογραφίας, στη Ματθίλδη.The New Cambridge Medieval History: C. 900-C. 1024. Cambridge University Press. 1999. ISBN 0-521-36447-7. Retrieved 2009-07-08.

Σημειώσεις

Παραπομπές

Κατηγορία:Πριγκίπισσες της Γερμανίας
Κατηγορία:Γυναίκες και θρησκεία
Κατηγορία:Γυναίκες και θρησκεία στη Γερμανία
Κατηγορία:Ηγουμένες του Κβέντλινμπουργκ